VÉGZŐS HALLGATÓK TEENDŐI AZ UTOLSÓ TANÉVBEN


Leadandó nyomtatványok és határidők a tanév során:

- szakdolgozat jelentkezési lap: 2026. október 16.
- összefüggő szakmai gyakorlat dokumentumai: szorgalmi időszak vége (április közepe)
- záróvizsga jelentkezési lap: március 31. 
- diplomaműsor: március 31.
Osztatlan tanárképzésen a főtárgy záróvizsga jelentkezés és diplomaműsor leadás: november 30-ig (a záróvizsga időszak a 9. félév végén 2027. január)
- szakdolgozat/portfólió bekötve 2 példányban: április 16.
- diplomaterv spirálozva 3 példányban: 1 héttel a diplomatanítás előtt
- MIDRA igazolás: a védést követő 2. nap

















I.félév

· Az őszi félévben október közepéig le kell adni a Tanulmányi Irodában a szakdolgozat címét, a konzulens tanár nevét és tanári szakokon a portfólió konzulens tanár nevét. Az ehhez szükséges nyomtatvány letölthető az intézet honlapjáról. Aki ezt nem teszi meg, annak nem tudjuk a fenti tárgyakhoz hozzárendelni az oktató nevét a Neptunban, így a tárgy nem lesz aláírva, azaz nem lesz teljesítve.

· Szakdolgozat és portfólió esetén is a minimálisan kötelező konzultációk száma az első félévben 1 alkalom, a második félévben 2 alkalom. Ezt a Konzultációs lapon kell vezetni. (Szintén le lehet tölteni a honlapunkról.) A kitöltött, aláírt nyomtatványt a kész, bekötött dolgozatokkal együtt kell majd leadni a tavaszi félévben.

II.félév

· Áprilisban, a tanulmányi időbeosztásban meghatározott dátumig le kell adni a tanulmányiban a konzulens által jóváhagyott, beköttetett szakdolgozatot és/vagy portfóliót. Mindkét dolgozathoz csatolni kell 1-1 eredetiségi nyilatkozatot, illetve ekkor kell leadni a konzultációs lapot is.

Leadandó dolgozatok képzésenként:
· BA: szakdolgozat
· OT és MA120: szakdolgozat + portfólió
· MA60 és művésztanár: portfólió

· Záróvizsgára az a hallgató bocsátható, aki teljesítette tanulmányi kötelezettségeit –teljesítette az összes előírt kreditet-, azaz abszolvált. (kivéve: OT képzésen a diplomakoncert, amely a 9. félév végén van)
(A végzősök szorgalmi időszaka -10 oktatási hét, esti/levelező tagozaton 6 alkalom -, vizsgaidőszaka -1 hét-, záróvizsga időszaka – május- mindig az aktuális tanulmányi időbeosztás szerinti, megtalálható az egyetem honlapján.) 
Az abszolválás feltétele az is, hogy az összefüggő szakmai gyakorlat dokumentumait is le kell adni április közepéig az alábbiak szerint:
- Jegyzőkönyv összefüggő szakmai gyakorlatról (aláíratva, osztályozva)

A záróvizsga az alábbi részekből áll képzésenként:
· BA: főtárgy záróvizsga (diplomakoncert) + szakdolgozat védés + elbeszélgetés
· OT és MA120: főtárgy záróvizsga (diplomakoncert-OT-n a 9. főtárgy után) + szakdolgozat védés + portfólió védés + záróvizsga tanítás)
· MA60: főtárgy záróvizsga (diplomakoncert) + portfólió védés + záróvizsga tanítás
· Művész: főtárgy záróvizsga (diplomakoncert)
· Művésztanár: portfólió védés + záróvizsga tanítás

Az egyes záróvizsgákhoz leadandó dokumentumok:
Jelentkezési lap záróvizsgára (határidő március 31.)
· főtárgy záróvizsgához – diplomakoncert műsora (nyomtatvány a honlapon), március 31-ig
· szakdolgozat/portfólió védéshez - a dolgozat/ok 2 példányban bekötve, csatolva az eredetiségi nyilatkozatot, mellékelve a konzultációs lapot, április 16-ig
· záróvizsga tanításhoz – diplomaterv (sablon letölthető a honlapról) 3 spirálozott példányban, legkésőbb a tanítás előtt 1 héttel

Minden ZV időpontot a hallgatónak kell egyeztetnie az érintett oktatókkal és a tanszékvezetővel.
A szakdolgozatot és portfóliót a védés után, pdf formátumban fel kell tölteni a MIDRA rendszerbe, az erről szóló igazoláshoz a feltöltést követően a központi könyvtár honlapjáról kell letölteni a hallgatói igazolást és aláírva visszaküldeni az azon szereplő email címre. http://konyvtar.uni-miskolc.hu/web/midra-dokumentumok/dokumentumok
